اموکسیلین

اموکسیلن ایک ضد حیوی (اینٹی بائیوٹک) ہے جو متعدد بیکٹیریل انفیکشن (خرد نامیات کی نشونما) کے علاج کے لیے استعمال ہوتی ہے۔ اس کا استعمال درمیانی کان کا انفیکشن، اسٹریپ تھروٹ (گلے کے ٹانسلز میں بیکٹیریا کی نشونما)، نمونیا، جلد کے انفیکشن، اور پیشاب کی نالی کے انفیکشن کے لیے ہوتا ہے۔ یہ منہ سے، یا انجکشن کے ذریعے لی جاتی ہے۔

عام منفی اثرات میں متلی آنا اور خارش کے مسائل شامل ہیں۔ یہ خمیر کے انفیکشن کے خطرے میں بھی اضافہ کرسکتی ہے اور جب اسے کلاولینک ایسڈ (clavulanic Acid) کے ساتھ استعمال کیا جائے تو اسہال کا باعث بھی بن سکتی ہے۔ یہ دوائی، ان لوگوں استعمال نہیں کرنی چاہئے جنہیں پینسلن سے الرجی ہو۔ گردے کے مسائل میں مبتلا افراد میں استعمال کے قابل ہونے کے باوجود خوراک کو کم کرنے کی ضرورت پڑسکتی ہے۔ اس کا اثر حمل اور دودھ پلانے میں نقصان دہ معلوم نہیں ہوتا۔ اموکسیلن اینٹی بائیوٹکس کے بیٹا لییکٹم (beta-lactam) خاندان میں ہے۔

اموکسیلن 1958 میں دریافت ہوئی، جبکہ اس کا استعمال 1972 میں علم طب میں آیا۔ یہ ورلڈ ہیلتھ آرگنائزیشن کی ضروری ادویات کی فہرست میں شامل ہے۔ یہ بچوں میں سب سے زیادہ تجویز کردہ اینٹی بائیوٹکس میں سے ایک ہے۔ اموکسیلن ایک عام دوا کے طور پر مارکیٹ میں دستیاب ہے۔ سن 2019 میں یہ 25 ملین سے زیادہ نسخوں کے ساتھ ریاستہائے متحدہ میں عام طور پر تجویز کی جانے والی 23ویں بڑی دوا تھی۔ اس کے زیادہ استعمال کی وجہ میں سے ایک وجہ اس کی کم قیمت بھی ہے۔

حوالہ جات  

آر ٹی ٹی
عالمی ادارہ صحت کی بنیادی ادویات